ગુજરાતના મુખ્ય સચિવે હાલમાં જ ગુજરાત વિધાનસભાની ચૂંટણીમાં સત્તારૂઢ પાર્ટી ભાજપને કેમ ઓછી સીટો મળી તેનું કારણ બતાવ્યું છે. ગુરુવારે એપેરલ એક્સપોર્ટ પ્રમોશન કાઉન્સિલના 12માં રીજનલ ઓફિસના ઉદ્ધાટન સમારંભમાં મુખ્ય સચિવ જેએન સિંહે જણાવ્યું કે ખેડૂતોની બગડતી હાલત અને યુવાઓના રોજગારની સમસ્યા આ બે કારણોના લીધે જ રાજ્યમાં ભાજપની વિધાનસભાની ચૂંટણીમાં ઓછી સીટો મળી છે. ભાજપને આ ચૂંટણીમાં વોટ ના આપીને મતદાતાએ પોતાનો ગુસ્સો અને નારાજગી સ્પષ્ટ પણે વ્યક્ત કરી હતી. સિંહાએ કહ્યું કે ચૂંટણી દરમિયાન બે વસ્તુઓ સ્પષ્ટ રૂપે મજબૂતીથી ઊભરીને સામે આવી પહેલા ખેડૂતોની ખરાબ હાલત. ગુજરાતભરના ખેડૂતો તેમાં પણ ખાસ કરીને સૌરાષ્ટ્રના ખેડૂતો ભારે મુશ્કેલીમાં છે. જેમણે ભાજપ વિરુદ્ધ વોટ કરીને તેમની નારાજગી વ્યક્ત કરી. ખેડૂતોને લાગે છે કે વસ્તુઓ તેમના ફાયદામાં નથી રહી. સાથે જ બીજું કારણ છે બેરોજગારી. યુવાઓને નોકરી ના મળવી તે પણ મોટું કારણ રહ્યું હતું. જો કે રાજ્યમાં દરેક જગ્યાએ બેરોજગારીની સમસ્યા વ્યાપ છે.